Giuseppe Favalli

Giuseppe Favalli (lahir 8 Januari 1972 di Orzinuovi, Wilayah Brescia) merupakan pemain bola sepak Itali yang bermain di posisi pertahanan. Ketika ini beliau bermain bersama kelab A.C. Milan di Serie A.

Beliau memulakan kareer beliau di Serie B bersama Cremonese, di mana prestasi hebatnya membolehkan beliau menyertai Lazio pada musim panas 1992. Beliau kemudian menjadi kapten pasukan dan merupakan pemain kesayangan penyokong Lazio. Beliau kemudian berpindah ke Inter Milan pada musim panas 2004. Walau bagaimanapun, beliau tidak mampu mengekalkan tempatnya dalam kesebelasan utama dan kehadiran Fabio Grosso selepas Piala Dunia bermakna beliau tidak lagi diperlukan oleh Inter dan disebabkan itu, kontrak beliau tidak diperbaharui untuk musim 2006-07. Beliau kemudiannya diambil oleh A.C. Milan dengan perpindahan percuma, namun sekali lagi, dengan pemain hebat seperti Kakha Kaladze dan Paolo Maldini bermain sebagai bek kiri, beliau menghabiskan musim lebih banyak di bangku simpanan. Dalam final Liga Juara-Juara UEFA 2006-07, beliau membuat kemunculan sebagai pemain simpanan di penghujung perlawanan di mana Milan berjaya memenangi Piala Eropah mereka yang ketujuh dengan kemenangan 2-1 ke atas Liverpool FC.

Beliau diberi nama timangan Favallinho oleh penyokong Milan selepas beliau menjaringkan dua golnya di Serie A musim 2006-07 dalam kemenangan berturut-turut ke atas Empoli dan Messina pada April 2007.

Kejayaan 
 Piala Itali: 1998, 2005, 2006
 Serie A: 2000
 Cup Winners' Cup Eropah: 1999
 Piala Super Eropah: 1999, 2007
 Piala Super Itali: 1998, 2000, 2005
 Liga Juara-Juara UEFA: 2007
 Piala Dunia Kelab FIFA: 2007

Pautan luar 
 Profail di Inter.it
  Statistik bersama skuad kebangsaan di laman rasmi FIGC

Kelahiran 1972
Pemain A.C. Milan
Pemain F.C. Internazionale Milano
Pemain pertahanan (bola sepak)
Pemain bola sepak Itali
Orang hidup
Pemain S.S. Lazio
Pemain Serie A
Pemain UEFA Euro 2004